[Foto’s] 77 beseer nadat busse botsFoto: Best Care-ambulansdienste Minstens 77 mense is beseer nadat twee busse Dinsdag omstreeks 07:00 op die Moloto-pad buite Pretoria gebots het. Athlenda Mathe, woordvoerder van Netcare 911, het gesê die passasiers het geringe tot matige beserings opgedoen en is deur verskillende ambulansdienste na verskeie hospitale in die stad geneem. Volgens Mathe is geen ernstige beserings of sterftes aangemeld nie. Xander Loubser, woordvoerder van Best Care-ambulansdienste, het gesê een bus het teen die ander gebots waarna die een bus van die pad af in die veld in gery het. Volgens Loubser was daar slegs volwassenes op die bus en het een mens ernstige beserings opgedoen.